Diari Oficial de la Generalitat Valenciana


Sumari del DOGV 5250, del 03-05-2006 (2006/4649)

RESOLUCIÓ de 12 d'abril de 2006, de la Secretaria Autonòmica de Cultura i Política Lingüística, per la qual es convoquen proves extraordinàries per a l'obtenció de certificats oficials administratius de coneixements de valencià, que expedix la Junta Qualificadora de Coneixements de Valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5250

Data del DOGV
:   03-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/4649


Data del document
:   12-04-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * examen
    * llengua regional

RESOLUCIÓ de 12 d'abril de 2006, de la Secretaria Autonòmica de Cultura i Política Lingüística, per la qual es convoquen proves extraordinàries per a l'obtenció de certificats oficials administratius de coneixements de valencià, que expedix la Junta Qualificadora de Coneixements de Valencià. [2006/X4649]  
La Generalitat Valenciana, en el marc de la política dirigida a afavorir la presència de la Comunitat Valenciana en la Unió Europea i atesa la petició de la Secretaria Autonòmica de Relacions amb la Unió Europea i Cooperació al Desenvolupament, decidix convocar proves de qualificació dins de les activitats de difusió i promoció del valencià en els centres valencians de l'exterior.  
El dia 6 d'abril es va reunir la comissió delegada de la Junta Qualificadora de Coneixements de Valencià i va aprovar la realització de les dites proves.  
Vist el precedent acord i de conformitat amb les competències que té atribuïdes la Secretaria Autonòmica de Cultura i Política Lingüística pel Decret 183/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport, resolc  
Primer  
Convocar les proves extraordinàries per a l'obtenció dels certificats oficials administratius de coneixements de valencià següents:  
. Certificat de Grau Elemental de coneixements de valencià.  
. Certificat de Grau Mitjà de coneixements de valencià.  
Segon  
Estes proves tindran lloc a la ciutat de Brussel·les (Bèlgica) el dia 15 de juliol.  
Tercer  
Nomenar la Comissió Examinadora que haurà d'actuar en estes proves i que figura en l'annex de la present Resolució.  
Quart  
Autoritzar la presentació de sol·licituds en la mateixa data de realització de l'examen davant la Comissió Examinadora.  
DISPOSICIÓ FINAL  
A la resta d'aspectes relatius a esta prova, els serà d'aplicació el que disposa la Resolució de 24 de febrer de 2006, de la Secretaria Autonòmica de Cultura i Política Lingüística, per la qual es convoquen les proves per a l'obtenció dels certificats oficials administratius de coneixements de valencià (DOGV núm. 5.218, de 14 de març de 2006).   
València, 12 d'abril de 2006.. La secretària autonòmica de Cultura i Política Lingüística: Concepción Gómez Ocaña.  
ANNEX  
Comissió Examinadora de Brussel·les  
President: Vicent Satorres i Calabuig   
Secretari: Robert Escolano i López  
Vocal 1: Sergi Linares de Terán  
Vocal 2: Vicent Garcia i Devís  
Vocal 3: Josep Ruiz i Espí.